Ugovor O Prenosu Udela
Ovaj ugovor o prenosu udela ( „ Ugovor “ ) je zaključen dana 15. jula 2021. godine između sledećih ugovornih strana :
1. GT Produkcija d.o.o. Novi Sad , sa sedištem u Novom Sadu , Jove Ilića 45 , privredno društvo registrovano u Registru privrednih društava kod Agencije za privredne registre Republike Srbije sa matičnim brojem : 65292013 , ( u daljem tekstu : Prenosilac ) , koga zastupa Ivan Marković , direktor
i
2. GHI Internacional BV , privredno društvo osnovano po zakonima Nizozemske , registrovano u privrednom registru trgovačkih društava Amsterdama pod brojem 6784 , sa sedištem u Amsterdamu , Princ Anderson 56 ( u daljem tekstu : Sticalac ) , koga zastupa Hans Kristijan , ovlašćeni zastupnik
Prenosilac i Sticalac će u daljem tekstu zajednički biti označavani kao „ Ugovorne strane “ .
Član 1.
Ugovorne strane saglasno konstatuju :
- da je Prenosilac član privrednog društva GT Digital d.o.o. Novi Sad , sa sedištem u Novom Sadu , Dunavska 56 , stan broj 8 , sprat drugi , upisanog u Registar privrednih društava kod Agencije za privredne registre Republike Srbije sa matičnim brojem : 65292013 ( „ Društvo “ ) .
- da upisani i uplaćeni osnovni kapital Društva na dan zaključenja ovog ugovora iznosi : 5.500 dinara .
- da je Prenosilac vlasnik udela u Društvu u visini od 100% osnovnog kapitala Društva ,
- da ne postoje drugi članovi Društva , te da ne postoje prava preče kupovine niti druga prava postojećih članova u Društvu .
Član 2.
Danom zaključenja ovog ugovora Prenosilac prenosi na Sticaoca , zajedno sa svim pripadajućim pravima u skladu sa merodavnim pravom i bez bilo kakvih tereta , udeo u Društvu u visini od 100% osnovnog kapitala Društva , što odgovara upisanom i uplaćenom ulogu u osnovni kapital društva u vrednosti od 5.500 dinara ( „ Udeo “ ) , tako da Sticalac postaje vlasnik 100% udela u Društvu i jedini član Društva .
Cena za Udeo iznosi 1.000.000 dinara , i Sticalac će Prenosiocu isplatiti cenu u roku od pet dana od dana zaključenja i overe ovog ugovora .
Sticalac će cenu za udeo platiti Prenosiocu na račun broj 138-0000000155792-49 , u celosti bez bilo kakvih odbitaka ili zadržavanja .
Član 3.
Sticalac koji kao član pristupa Društvu , danom pristupanja , odnosno zaključenja ovog ugovora prihvata osnivački ulog i osnivačka prava i obaveze koja su mu ovim Ugovorom preneta , a koja su u skladu s osnivačkim aktom Društva .
Član 4.
Prenosilac nema neizmirene obaveze prema Društvu , niti Društvo ima neizmirene obaveze prema Prenosiocu .
Član 5.
Odmah nakon overe ovog Ugovora od strane nadležnog organa Ugovorne strane će preduzeti sve neophodne radnje i dostaviti sva potrebna dokumenta kako bi se izvršila registracija prenosa Udela kod Agencije za privredne registre Republike Srbije ( „ APR “ ) .
Prenosilac je saglasan da odmah nakon overe ovog Ugovora od strane nadležnog organa , Sticalac može , bez ikakve dalje saglasnosti ili odobrenja Prenosioca , registrovati sticanje Udela kod APR-a .
Član 6.
Ovaj ugovor među ugovornim stranama proizvodi pravno dejstvo od dana zaključenja , odnosno overe , a prema trećim licima od dana upisa promene u Registar .
Član 7.
Ovaj ugovor je sačinjen u 4 ( četiri ) istovetna primerka , od kojih svaka ugovorna strana zadržava po 1 ( jedan ) , a ostali primerci namenjeni su nadležnim organima .
Na ovaj ugovor se primenjuje pravo Republike Srbije , ne uzimajući u obzir odredbe o sukobu zakona .
Za Prenosioca : Za Sticaoca :
____________________ _____________________
Ivan Marković , direktor Hans Kristijan , ovlašćeni zastupnik